b'\n_START_ARTICLE_\nFarmakofor\n_START_SECTION_\nZgodovina\n_START_PARAGRAPH_\nIzraz je leta 1909 prvi vpeljal in opredelil Paul Ehrlich kot molekulsko strukturo, ki vsebuje bistvene enote, ki so potrebne za biolo\xc5\xa1ko aktivnost u\xc4\x8dinkovine. Leta 1977 je Peter Gund definicijo nadgradil in opredelil farmakofor kot skupek strukturnih prvin molekule, ki jo prepozna receptor in ki je odgovoren za to, da molekula izkazuje biolo\xc5\xa1ko aktivnost.\n_START_SECTION_\nUporaba\n_START_PARAGRAPH_\nV sodobni ra\xc4\x8dunalni\xc5\xa1ki kemiji se koncept farmakoforov uporablja pri opredeljevanju klju\xc4\x8dnih sestavnih delov molekul, ki so odgovorne za to, da razli\xc4\x8dne u\xc4\x8dinkovine spro\xc5\xbeijo isti biolo\xc5\xa1ki odziv. S pomo\xc4\x8djo podatkovnih zbirk s poznanimi farmakofori se lahko predvideva tudi potencialni u\xc4\x8dinek novih molekul.'